ভারতের অন্তর্গত হলেও ক্রমবর্ধমান বাংলাদেশি অনুপ্রবেশের জেরে মুর্শিদাবাদ জেলার জনবিন্যাস এখন পাল্টে গিয়েছে বলে অভিযোগ। সীমান্ত পার হয়ে প্রচুর লোক ঢুকে পড়ায় এখানে মুসলিম মৌলবাদীরা দাপট দেখাতে শুরু করেছে। কিছুদিন আগে একটি বাংলা সংবাদপত্রে প্রকাশিত হয়েছিল যে, সংশ্লিষ্ট মৌলবাদীরা মুর্শিদাবাদ জেলার সীমান্তবর্তী ব্লকগুলিতে তালিবানি শাসন কায়েম করতে উঠেপড়ে লেগেছে। হিন্দুদের লক্ষ্মী পুজো করতে বাধা দেওয়া হচ্ছে। স্কুলগুলিতে সরস্বতী পুজো করা যাবে না বলে ফতোয়া দেওয়া হয়েছে। এমনকী, সন্ধেবেলা হিন্দু বাড়িগুলিতে শাঁখ বাজালেও মোল্লারা এসে শাসিয়ে যাচ্ছে বলে অভিযোগ। ফতোয়া না মানলে প্রাণে মেরে ফেলার হুমকি দেওয়া হচ্ছে।